Diari Oficial de la Generalitat Valenciana


Sumari del DOGV 6697, del 23-01-2012 (2012/570)

ACORD de 20 de gener de 2012, del Consell, constituït en Junta General d'Accionistes, amb el caràcter d'universal, de la mercantil Construccions i Infraestructures Educatives de la Generalitat Valenciana, SA, pel qual es modifica l'article 7 dels estatuts socials.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6697

Data del DOGV
:   23-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/570


Data del document
:   20-01-2012

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Acord

Descriptors 

:   * Construccions i Infraestructures Educatives de la Generalitat, SA
    * empresa pública
    * reglament intern
    * legislació

ACORD de 20 de gener de 2012, del Consell, constituït en Junta General d'Accionistes, amb el caràcter d'universal, de la mercantil Construccions i Infraestructures Educatives de la Generalitat Valenciana, SA, pel qual es modifica l'article 7 dels estatuts socials. [2012/570]  
El Consell, en la reunió del dia 20 de gener de 2012, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els articles 160.c i 285.1, que la modificació dels estatuts socials és competència de la Junta General.  
L'11 de febrer de 2011, el Consell va acordar l'ampliació del capital de la mercantil Construccions i Infraestructures Educatives de la Generalitat Valenciana, SA. La totalitat de les accions emeses van ser subscrites, però únicament es va desembossar el 25% del seu valor nominal, i així es va reflectir en els estatuts socials. Després del desembossament de l'import pendent per part del soci únic, es proposa l'adequació del capital social de la esmentada societat als efectes que en l'article 7 dels seus estatuts es faça menció expressa del fet que el capital està totalment subscrit i desembossat.  
El 12 de gener de 2012, el conseller delegat de la mercantil Construccions i Infraestructures Educatives de la Generalitat Valenciana, SA, societat unipersonal, emet un informe-proposta per a la nova redacció de l'article 7 dels seus estatuts socials, indicant que les accions han sigut íntegrament subscrites i desembossades.  
La Generalitat és el soci únic de la mercantil Construccions i Infraestructures Educatives de la Generalitat Valenciana, SA, per la qual cosa correspon al Consell, constituït en Junta General Universal d'Accionistes, l'adopció de l'acord de modificació dels estatuts de la societat.  
  
Per tot això, el Consell, reunit a Valencia el dia 20 de gener de 2012, com a Junta General d'Accionistes, amb caràcter d'universal, de la mercantil Construccions i Infraestructures Educatives de la Generalitat Valenciana, SA, accepta els següents punts de l'orde del dia de la reunió:  
1r. Modificació de l'article 7 dels estatuts socials.  
2n. Autoritzar el president i el secretari del Consell d'Administració per a realitzar els actes que calguen per a l'execució d'allò que s'ha acordat en la present reunió, i atorgar per a això, si és el cas, les corresponents escriptures públiques i instar la seua inscripció en el Registre Mercantil.  
3r. Autoritzar el secretari del Consell d'Administració de Construccions i Infraestructures Educatives de la Generalitat Valenciana, SA, per a certificar el contingut de l'acta de la present Junta Universal d'Accionistes i dels acords presos en esta.  
Es troben presents tots els socis de la societat, ja que, per tractar-se d'una empresa pública de la Generalitat, esta n'és el soci únic.  
Després de l'oportuna deliberació i no havent-hi intervencions la constància de les quals se sol·liciten, el Consell, en la seua condició de Junta General d'Accionistes, amb el caràcter d'universal, per unanimitat,  
  
ACORDA  
  
Primer  
Modificar l'article 7 dels estatuts socials, que queda redactat amb el següent text, íntegrament substitutiu de l'anterior:  
  
«Article 7. Capital social i accionariat  
El capital social és de 742.662.603 euros, dividit en 146.270 accions nominatives de 3.006 euros de valor nominal cada una d'estes, íntegrament subscrites i desembossades.  
Les accions es troben numerades correlativament del número 1 al 146.270, ambdós inclosos.  
En representació d'estes accions s'emetrà un títol múltiple».  
  
Segon  
Facultar expressament el president i el secretari del Consell d'Administració perquè qualsevol d'ells, solidàriament i indistintament, comparega davant d'un notari i eleve a públic, si és el cas, l'anterior acord i el declare executat i modifique l'article 7 dels estatuts socials, i realitze les manifestacions que calguen amb esta finalitat. Se'ls faculta, així mateix, per a atorgar escriptures de rectificació o esmena de l'elevació a públic dels acords socials, així com per a realitzar totes les gestions que siguen necessàries a fi de procedir a la inscripció d'estes en el Registre Mercantil.  
  
Tercer  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.  
Estos acords es transcriuen literalment.  
Com no s'han debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Construccions i Infraestructures Educatives de la Generalitat Valenciana, SA.  
El present acord es publicarà en el Diari Oficial de la Comunitat Valenciana.  
  
Valencia, 20 de gener de 2012  
  
El vicepresident i secretari del Consell,  
JOSÉ CISCAR BOLUFER.